**Συνώνυμα**

Όταν μας ζητούν μια συνώνυμη λέξη μέσα σε ένα κείμενο οφείλουμε να βάλουμε μια λέξη που ταιριάζει απόλυτα με το κείμενο.

Επίσης, διατηρούμε τον αριθμό και την πτώση

Πχ. Το κουδούνι σήμανε τον τερματισμό του αγώνα. (αρσενικό)

**Συνώνυμη λέξη**: το τέλος (ουδέτερο), τη λήξη (θηλυκό)

Δε μπορώ να πω όμως «η λήξη»

Διατηρώ πάντα το μέρος του λόγου, πχ αν μου ζητήσουν ουσιαστικό, βρίσκω ουσιαστικό ( στο «τερματισμός» δε μπορώ να βάλω ως συνώνυμο τη λέξη «τελειωτικός», γιατί το πρώτο είναι ουσιαστικό και το δεύτερο είναι επίθετο)

**Αντώνυμα/ αντίθετα**

Ισχύουν τα ίδια χαρακτηριστικά

Πχ Στην **έναρξη** της σχολικής χρονιάς κάναμε αγιασμό.

**Αντώνυμο**: λήξη, τερματισμό (όχι τερματισμός)

Πρέπει εν ολίγοις να ταιριάζει στο κείμενο…

Η Μαρία είναι πολύ ωραία (συνώνυμο: όμορφη, όχι «ομορφιά»)

Προσπαθώ το νόημα να είναι όσο το δυνατόν πιο κοντά στην έννοια της λέξης.

Πχ Η Ελένη είναι μικρή σε ηλικία και συνήθως παίζει με τις κούκλες της.

Συνώνυμα: νεαρή, συχνά (όχι «πολλές φορές» γιατί είναι δύο λέξεις)

Αντώνυμα: μεγάλη, σπάνια (όχι «ποτέ», θα το βάζαμε αν είχαμε το «πάντα»)

Το μάθημα είναι βαρετό και ανούσιο.

Συνώνυμα: ανιαρό, ασήμαντο

Αντώνυμα: ενδιαφέρον, σημαντικό

**Ετυμολογία**

Ετυμολογία μιας λέξης σημαίνει να βρούμε από πού προέρχεται, ποια είναι η ρίζα της. Πχ η λέξη «αποτροπή» βγαίνει από την πρόθεση «από» και το ρήμα «τρέπω»

Παραγωγή: παρά+ αγωγή (από το ρήμα «άγω»)

Διαφορά: διά+φορά (από το ρήμα «φέρω»)

Καταγραφή: κατά+γραφή (από το ρήμα «γράφω»)

Παραμονή: παρά+μονή (από το ρήμα «μένω»)

**Ομόρριζες ή παράγωγες λέξεις**

Είναι οι λέξεις που έχουν την ίδια ρίζα, ανήκουν στην ίδια οικογένεια λέξεων.

Πχ Παρ**αγ**ωγή: αγωγός, διαγωγή, προσαγωγή, ανάγωγος…

Δια**φορ**ά: προσφορά, μεταφορά, φόρεμα, φέρετρο, φορολογικός, ανηφόρα…

Καταγ**ραφ**ή: μεταγραφή, απογραφή, διαγραφή, γράμμα, γράψιμο…

Παραμονή: επιμονή, επίμονος, διαμονή, προσμονή…

Βιβλίο:βιβλιοθήκη, βιβλιοπωλείο, βιβλιοφάγος

**Παραγωγή**

Παραγωγή είναι όταν παίρνω μια απλή λέξη, κρατάω το θέμα της, βγάζω την κατάληξη και βάζω μια καινούρια κατάληξη που λέγεται παραγωγική κατάληξη

Η νέα λέξη λέγεται είναι απλή και λέγεται «παράγωγο» ή «παράγωγη λέξη»

Το θέμα είναι αυτό που μένει αμετάβλητο, ενώ η κατάληξη αυτό που αλλάζει

Το τελευταίο γράμμα του θέματος λέγεται «χαρακτήρας»

Πχ. Γράφω: θέμα:γράφ-, κατάληξη: -ω

Παράγωγη λέξη:γραφ-ικός, γράφ-ημα

Μπορώ να χρησιμοποιήσω και θέμα άλλου χρόνου (πχ γραψ-), πχ γράψιμο

**Σύνθεση**

Στη σύνθεση παίρνω δύο απλές λέξεις και τις ενώνω

Πχ τραπέζι+μαντίλι:τραπεζομάντιλο

Προ+γνώση:πρόγνωση

Η λέξη που προκύπτει λέγεται «σύνθετη» και οι δύο λέξεις που βρίσκονται μέσα σε αυτή λέγονται α’ και β’συνθετικό